Παύλος Καλομενόπουλος

Ο Παύλος Ν. Καλομενόπουλος (1887 -  4 Σεπτεμβρίου 1968) ήταν Έλληνας στρατιωτικός και βουλευτής Λασιθίου. 

 Βιογραφία 
Γεννήθηκε στις Λιθίνες Σητείας το 1887. Καταγόταν από οικογένεια με ιστορικές ρίζες στην Κρήτη.Γ. Π. Εκκεκάκη, Καλομενόπουλοι: Μια πολύκλαδη ιστορική οικογένεια με ρίζες στο Νευς-Αμάρι , Ρεθεμνιώτικα Νέα, 29-12-2009, ανάκτηση 16-9-2015.

Φοίτησε σε Στρατιωτική Σχολή ως το 1913 και έλαβε μέρος στην Μικρασιατική Εκστρατεία, στη διάρκεια της οποίας τραυματίστηκε στο Σαγγάριο.

Εξελέγη βουλευτής Λασιθίου με το Κόμμα Φιλελευθέρων στις εκλογές του 1932.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 112 (αριθμ. 602)  

Κατά το πρώτο μισό της δεκαετίας του '40 ανέπτυξε αντιστασιακή δράση, μαζί με άλλους Κρητικούς αγωνιστές, όπως ο Εμμανουήλ Παπαδογιάννης και ο Ρούσος Α. Κούνδουρος.Τζακ Σμιθ-Χιουζ, ΑΠΟΡΡΗΤΗ ΑΝΑΦΟΡΑ ΤΗΣ ΔΡΑΣΕΩΣ ΤΗΣ S.O.E. ΣΤΗΝ ΚΡΗΤΗ 1941-45

Απεβίωσε ενώ ήταν υποστράτηγος σε πολεμική διαθεσιμότητα σε ηλικία 81 ετών, τον Σεπτέμβριο του 1968 και κηδεύτηκε στο Πρώτο Νεκροταφείο Αθηνών στις 5 Σεπτεμβρίου.Τα Νέα, Κοινωνικά, φύλλο 5-9-1968, σελ. 7.

 Παραπομπές 

 Τεκμήρια 
Εθνικό Ίδρυμα "Ελ. Βενιζέλος", Υπόμνημα του βουλευτή Καλομενόπουλου για τα μέτρα με σκοπό την ανακούφιση των πλημμυροπαθών της Σητείας.
Επιστολή Καλομενόπουλου προς Βενιζέλο , στην οποία τον προτρέπει να αναλάβει πρωτοβουλία για τον τερματισμό της πολιτικής κρίσης, 27-9-1934, Εθνικό Ίδρυμα "Ελ. Βενιζέλος".

Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων